জহির রায়হান
জহির রায়হান ১৯৩৫ সালের ১৯ আগস্ট বর্তমান ফেনী জেলার সোনাগাজি উপজেলার নবাবপুর ইউনিয়নের মজুপুর গ্রামে জন্মগ্রহণ করেন। ১৯৪৭ সালে দেশবিভাগের পর তিনি তার পরিবারের সাথে কলকাতা হতে বাংলাদেশে (তৎকালীন পূর্ব পাকিস্তান) স্থানান্তরিত হন। তিনি ১৯৫৮ সালে ঢাকা বিশ্ববিদ্যালয় হতে বাংলায় স্নাতক ডিগ্রি লাভ করেন। তিনি ব্যক্তিগত জীবনে দু'বার বিয়ে করেন: ১৯৬১ সালে সুমিতা দেবীকে এবং ১৯৬৬ সালে তিনি সুচন্দাকে বিয়ে করেন, দুজনেই ছিলেন সে সময়কার বিখ্যাত চলচ্চিত্র অভিনেত্রী।
শফিক রেহমান
শফিক রেহমান একজন বিশিষ্ট সাংবাদিক, দৈনিক যায়যায়দিন পত্রিকার সাবেক সম্পাদক, চার্টার্ড অ্যাকাউন্ট্যান্ট, বাংলাদেশে ভালবাসা দিবসের প্রচলক এবং একজন টিভি উপস্থাপক। সাপ্তাহিক যায়যায়দিন-এ এরশাদ সরকারের বিরুদ্ধে অবস্থান নিয়ে তিনি খ্যাতি লাভ করেন। জীবনের অনেকটা সময় তিনি লন্ডনে কাটিয়েছেন। দেশে ফিরে তিনি ডেমোক্রেসি ওয়াচ নামক একটি প্রতিষ্ঠান গঠন করেন। এছাড়া তিনি বাংলাদেশ টেলিভিশন-এ লাল গোলাপ নামক একটি টক শো উপস্থাপনা করতেন পরবর্তীকালে যা বাংলাভিশনে প্রচার শুরু হয়। তাঁর স্ত্রী তালেয়া রেহমান। শফিক রেহমান তরুণ সমাজের মধ্যে বিশ্ব চলচ্চিত্র সম্পর্কে সচেতনতা বৃদ্ধির লক্ষ্যে ধানমন্ডির ঝিগাতলায় গড়ে তোলেন একাডেমি ফিল্ম সোসাইটি। তিনি নিজেই এই প্রতিষ্ঠানের পরিচালক। তিনি তাঁর অ্যাকাডেমি ফিল্ম সোসাইটি ধানমন্ডি থেকে স্থানান্তর করে তেজগাও-এর লাভ রোডে যায়যায়দিন মিডিয়াপ্লেক্স নিয়েছেন। বর্তমানে এটি তাঁর বাসভবনে অবস্থিত। শফিক রেহমানের জন্ম ১১ নভেম্বর ১৯৩৪। বর্তমানে তিনি বাংলাদেশের জাতীয় দৈনিক নয়াদিগন্ত-তে কলাম লেখেন এবং 'মৌচাকে ঢিল' নামক পত্রিকা সম্পাদনা করেন। তিনি বিএনপিপনথী থিংক ট্যাঙ্ক গ্রুপ ২০০৯ বা জি-নাইন এর সঙ্গে যুক্ত।
আশির দশকে স্বৈরতান্ত্রিক সরকারের বিরম্নদ্ধে লেখালেখির জন্য প্রায় ছয় বছর লন্ডনে নির্বাসিত ছিলেন। গণতন্ত্র পুনরুদ্ধারের পর ১৯৯২ সালে তিনি বাংলাদেশে ফিরে আসেন এবং যায়যায়দিন পুনঃপ্রকাশ করেন। কিন্তু সেনাসমর্থিত সরকারের বিরুদ্ধে লেখালেখির জন্য ২০০৮ সালে তিনি যায়যায়দিন-এর সম্পাদক পদটি হারান। এখন মৌচাকে ঢিল ম্যাগাজিনের সম্পাদনা করছেন। বাংলাদেশ টেলিভিশনে লাল গোলাপসহ বহু অনুষ্ঠানের উপস্থাপনা করেছেন।